ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ru ky ky ky ky ky ky ky ky kk ky ru ky ky ky ky ky ky ky ky ru ky ky ky ru ky ky ky ky ky ky ky ky kk ky ky ky ky ky ru
"Агым", 24.10.08 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Акый кат үчүн" кыймылынын жетекчиси А.Жекшенкулов "Москвага сапарыбыз ийгиликтүү болду. Саясатчылар, эксперттер жана кыргыз эмгек мигранттары менен жолуктук. Бизди Клара Кабилова менен жолугушту деген - бул атайын кызматтардын чыгарганы. Биз Акаев менен да жолуккан жокпуз, биздин кыймыл саясый партияларды, кыймылдарды бириктирүү үчүн меморандум үстүндө иштеп жатат. Андан кийин аймактарды кыдырып эл менен жолугушкан соң, ноябрда жалпы элдик курултай өткөрөбүз" деди.
Кечээ Жогорку Кеңеште СДПК фракция лидери Бакыт Бешимов "энергосектордогу мафиянын иши 2006-жылы эле далилденген, бирок бийлик эмгиче эчтеке кыла элек. Бүгүнкү энергокризис былтыркы кыштын катуулугунан же суунун аздыгынан эмес, бу тармакты башкаргандардын кылмыштуу иши. Көрсө, 2006-жылы эле ААК "Электрстанцияларынын" 2005-жылдагы иштери өкмөттүк комиссия тарабынан текшерилип, атайын справка андагы премьер-министр Феликс Куловго берилген. Андан бери бул документтин дайыны жок. Ага комиссиянын 16 мүчөсүнүн 13ү кол койгон" деди. Азыркы министр Сапарбек Балкыбековдун орунбасары Акылбек Түмөнбаев жетектеген комиссия ошондо эле "Электрстанциялары" ишканасы 2005-жыл үчүн эле өлкөгө 7 млн. доллар зыян келтиргенин далилдеген. А.Түмөнбаев болсо бүгүн балык болуп отурат.
А.Бекназаров баштаган революциялык элдик кыймыл мүчөлөрү учурда район-айылдарды кыдырып жүрүшөт. Эл менен жолугушуп, ноябрь айынын башында өтүүчү курултай өтө турган жайды да иликтешүүдө. Эң башкысы, ар кандай кокустуктардын, кол салуулардын алдын алып, мыйзам менен гана иш жүргүзөрүн билдиришүүдө.
Торбо 10 млрд. сомго көбөйөт
Жогорку Кеңеш Искендер Гаипкуловду кайрадан Эсеп палатасынын төрагасы кылып шайлады. Шерденген Гаипкулов бюджетке дагы 10 млрд. сом кошумча киргизүүгө болорун, анүчүн жаңы Салык кодексин туура иштетүү керектигин айтты. Эсеп палатасын реформалоо боюнча атайын мыйзам кабыл алынып, структуралык өзгөрүүлөргө ылайык болгону үч гана аудитор каларын белгиледи. Не дейбиз, торбоңуз ылайым тозбосун.
СДПК фракциясынын энергетика боюнча убактылуу депутаттык комиссия түзүү демилгесине "Акжол" фракциясы каршы чыкты. "Акжолчулар" А.Калмаматов, Д.Молдошева энерготармактагы иштерди өкмөт териштирип жатканын, демек, ага жолтоо кылбоону айтышты. Ал эми коммунист Исхак Масалиев болсо бу тармакты иликтөөгө "Акжолдун" эрки жетпейт деди.
21-октябрда саат 06.40та Бишкектин Алматы көчөсүнөн "В 8980 ВА" номерлүү автомашинанын айдоочусу М. Белобородов азиат улутундагы аялды койдуруп кеткен. Алган жарааттарынан улам аял ошол эле жерден көз жумган. Учурда маркумдун аты-жөнү белгисиз. Өзгөчө белгилери: жашы 50-55тер чамасында, чачы кыска, кара. Кийгени: кызыл түстүү спорт кийими, кара футболка, күңүрт түстөгү тери чыптама, кара лакталган туфли. Эгерде бул адамды тааныгандар болсо төмөнкү телефондорго кайрылыңыздар: 53-01-83, 68-07-59, 0543 80-09-03.
"Жашылдан" мурда жан учту...
Белгисиз адамдар 70 жаштагы пенсионер жубайлардын үйүнө киришип, экөөнү тең бычактап кетишкен. Тергөө жүрүшүндө о дүйнө салган карылар эшикти кылмышкерлерге өздөрү ачып бергендиги белгилүү болду. Из кубарлардын айтымында, мыкаачылар пенсионерлердин үй сатуудан түшкөн ири суммадагы акчасын алууга ниеттенишкен. Бирок, там али сатылбагандыктан үйдө акча да, баалуу буюм-тайым да жок экендиги маалым болду.
Кызганыч кылычынан кан тамат...
21-октябрда Карасуу шаарынын базарынан 1958-жылкы С.Аттокуров кызганычтан улам жубайы К.Бекташеванын мойнуна, бетине бычак урган. Жабырлануучу райондук ооруканага жеткирилип, эр сөрөй камакка алынды.
Өктөбүр айында өлүмүш колго түштү...
Бишкектин Келечек жаңы конушунун тургуну, 1974-жылкы Н.Д. 19-октябрь күнү белгисиз адамдар үйүнө кирип, кыздарын бычак менен коркутуп, буюм-тайымдарын алып кетишкенин билдирген. Изилдөө иштеринин натыйжасында Свердлов РИИБнин инспекторлору ошол эле жаңы конуштун тургуну, 1966-жылкы Ч.Кермакунованы колго түшүрүштү.
21-октябрь күнү саат 23.00дө Бишкек-Ош жолунун Өзгөн районуна караштуу Прогресс аймагында "Мерседес-Бенц" автобусунун айдоочусу М.Юсупов рулду башкаралбай калып, велосипедчен Ж.Кожоновду койдуруп кеткен. Жабырлануучу ошол эле жерден жан берген. Окуянын чоо-жайы такталууда.
Чүйгө келсең, итиң чөп жейт...
22-октябрда Чүй облусунун жана Ысык-Ата районунун наркобизнеске каршы күрөшүү бөлүмүнүн кызматкерлери Люксембург айылындагы кароосуз калган бала бакчанын желдеткич люгунан 475 г. героин таап чыгышкан. Тергөө иштери жүрүп жатат.
Кытайдан келген уулуу ун
КР айыл чарба, суу жана кайра иштетүү министрлигинин адистери Кытайдан келген 116 тонна ун курамында адам денсоолугуна коркунуч туудурган капр доңузу бар экендигин аныкташты. Капр доңузу дан азыктарында кездешүүчү эң бир уулуу зат болуп эсептелинип, адам түгүл малга берүүгө жараксыз. Кызыгы, бул ун Кыргызстандын аз камсыз үйбүлөлөрүнө жана мамлекеттик резервге багытталган. Капр доңузунан тышкары, ундун ушул эле партиясынан Кытайды бир топ чууга салган меламиндин глютамин менен кошулмасы да табылган. Акүйдөн алынган маалымат боюнча, аталган министрлик өкмөткө унду жок кылууну, болбосо кайра Кытайга жөнөтүүнү сунуштаган. Ал эми Чудинов башында турган өкмөт кандай чара көрөөрү азырынча белгисиз.
Бүгүн "Аларча" көрүстөнүндө Кыргыз Республикасынын Эл артисти Сабира Күмүшалиеванын эстелигинин ачылышы өтөт. Таланттуу инсанды эскерүүгө кыргыз интеллигенциясы, кыргыз искусство менен маданиятынын дөө-шаалары, мамлекеттик ишмерлер келишет.
Жээнбеков милиция тобун түздү
Депутат Руслан Шабатоевди жана депутат Ж.Жээнбековдун уулун издөө азырынча эч кандай жыйынтык берелектигин ИИМ маалымдады. Ал эми Ж.Жээнбеков уулу Бахтияр Амиржанов менен кесиптеши Р.Шабатоевди өз алдынча издөө үчүн милициянын мурдагы кызматкерлеринен топ түзүп жаткандыгы белгилүү болду.
"Уйку таттуу, эмгек андан да ширин"
Бүгүн саясый ишмер Исхак Раззаковдун элесине арналган "Уйку таттуу, эмгек андан да ширин" аталыштагы эскерүү кечеси өтөт. Кече Раззаковдун бир нече жыл бою жашаган үйүндө өтүп, ага И.Раззаковдун кесиптеши Иван Колосов, белгилүү акын-жазуучулар жана тарыхчылар катышат.
Шаарыбыздагы лифттерди оңдоого 10 миллион сом бөлүндү. Бул тууралуу "Тазалык" муниципалдык ишканасынын жетекчиси Бактыбек Сыдыков билдирди. "2005-жылдан бери лифттерди оңдоого бир да сом бөлүнө элек эле. Бирок 2008-жылдын бюджетинде бул оңдоо иштерине 18 миллион сом каралып, каражат ушул убакка чейин берилген эмес. Жаңы мэр Н.Түлеевдин келиши менен гана акча бөлүндү" дейт Бактыбек мырза.
Нарын облусунун энергетиктери 4 айдан бери эмгек акыларын алыша элек. Түзүлгөн жагдайдан улам "Востокэлектро" ААКнын кызматкерлери парламентке 800 адамдын колу коюлган кат аркылуу кайрылууга аргасыз болушкан.
Актыга эмес, тактыга түздөн
"Агымдын" өткөн санында Балыкчынын "Эл көзөмөлү" коомдук уюмунун макаласы жарыяланган. Анда Балыкчы шаар башчыларына, асыресе мурдагы мэр Шаболотовдун дарегине ачуу сын айтылган. Ал туура эмес экен, туура эместигин Т.Аденов өзү мойнуна алып, биздин гезит аркылуу кечирим суроону өтүндү.